               EURÓPSKA KOMISIA
            V Bruseli3. 5. 2017
            COM(2017) 218 final
            Odporúčanie
            ROZHODNUTIE RADY,
            ktorým sa Komisia poveruje začať rokovania o dohode so Spojeným kráľovstvom Veľkej Británie a Severného Írska, ktorá ustanoví spôsob jeho vystúpenia z Európskej únie

               DÔVODOVÁ SPRÁVA

               1.
                     KONTEXT NÁVRHU

               •Dôvody a ciele návrhu

                  Podľa článku 50 Zmluvy o Európskej únii sa každý členský štát môže rozhodnúť vystúpiť z Únie v súlade so svojimi ústavnými požiadavkami a v prípade, že sa tak rozhodne, oznámi svoj úmysel Európskej rade.

                  Spojené kráľovstvo oznámilo 29. marca 2017 Európskej rade svoj úmysel vystúpiť z Únie a z Európskeho spoločenstva pre atómovú energiu.

                  V článku 50 Zmluvy o Európskej únii sa stanovuje, že Únia v zmysle usmernení Európskej rady dojedná a uzavrie dohodu so štátom, ktorý chce opustiť Úniu, ktorá ustanoví spôsob jeho vystúpenia, pričom zohľadní rámec jeho budúcich vzťahov s Úniou.

                  Pripomína sa, že dátum nadobudnutia platnosti dohody o vystúpení by mal byť najneskôr 30. marec 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty v súlade s článkom 50 ods. 3 Zmluvy o Európskej únii. Ak sa tak nestane, 30. marca 2019 o 0.00 h (bruselského času) sa všetky zmluvy Únie a Zmluva o založení Európskeho spoločenstva pre atómovú energiu prestanú vzťahovať na Spojené kráľovstvo. Od dátumu vystúpenia sa Spojené kráľovstvo stane treťou krajinou. V rovnaký deň sa zmluvy prestanú vzťahovať aj na zámorské krajiny a územia, ktoré udržiavajú osobitné vzťahy so Spojeným kráľovstvom
                     1
                  , a na európske územia, za ktorých vonkajšie vzťahy zodpovedá Spojené kráľovstvo, na ktoré sa zmluvy vzťahujú na základe článku 355 Zmluvy o fungovaní Európskej únie.

                  Európska rada prijala usmernenia 29. apríla 2017. V zmysle uvedených usmernení sa v tomto odporúčaní navrhuje, aby Rada poverila Komisiu začať rokovania o dohode so Spojeným kráľovstvom, ktorá ustanoví spôsob jeho vystúpenia z Európskej únie a z Európskeho spoločenstva pre atómovú energiu, aby vymenovala Komisiu za vyjednávača Únie a aby stanovila smernice na rokovania určené Komisii.

                  Rokovania sa budú viesť v zmysle usmernení Európskej rady, v súlade so smernicami na rokovania a s náležitým ohľadom na uznesenie Európskeho parlamentu z 5. apríla 2017. Rokovania budú prebiehať v súlade s fázovým prístupom, ako je stanovený v usmerneniach Európskej rady. Odporúčané smernice na rokovania uvedené v prílohe sa vzťahujú na prvú fázu rokovaní, ktorá sa bude prioritne zameriavať na otázky, ktoré boli v tomto štádiu označené za vyslovene nevyhnutné na zabezpečenie riadeného vystúpenia. Smernice na rokovania sa budú môcť v priebehu rokovaní meniť a dopĺňať podľa potreby, najmä aby odrážali vývoj usmernení Európskej rady a aby zohľadňovali nasledujúcu fázu rokovaní.

                  Dohoda o budúcom vzťahu medzi Úniou a Spojeným kráľovstvom sa môže sfinalizovať a uzavrieť až vtedy, keď sa Spojené kráľovstvo stane treťou krajinou. V článku 50 Zmluvy o Európskej únii sa však vyžaduje, aby sa v dohode, ktorá ustanoví spôsob vystúpenia, zohľadnil rámec budúcich vzťahov s Úniou. Na tento účel, hneď ako Európska rada rozhodne, že sa dosiahol dostatočný pokrok na to, aby sa v rokovaniach mohlo prejsť do ďalšej fázy, by sa počas druhej fázy rokovaní podľa článku 50 malo spolu so Spojeným kráľovstvom nájsť celkové porozumenie v otázke rámca budúcich vzťahov.

                  Stanovenie prechodných dojednaní v rámci dohody o vystúpení vrátane prepojení s očakávaným rámcom budúcich vzťahov, na základe dosiahnutého pokroku, závisí od nájdenia porozumenia v otázke rámca budúcich vzťahov medzi Úniou a Spojeným kráľovstvom, ktorý sa stanoví v druhej fáze rokovaní. Záležitosti, ktoré by mohli byť súčasťou takýchto prechodných dojednaní, preto nie sú obsiahnuté v týchto odporúčaných smerniciach na rokovania a určia sa v neskoršom štádiu. Týmto prístupom sa zaistí efektívne rozdelenie obmedzeného času, ktorý článok 50 Zmluvy o Európskej únii stanovuje na uzavretie dohody.

                  V súlade s usmerneniami Európskej rady sa budú na rokovania o riadenom vystúpení, na akékoľvek predbežné a prípravné diskusie o rámci budúcich vzťahov a rovnako aj na akúkoľvek formu prechodných dojednaní vzťahovať tieto hlavné zásady:

               –dohoda musí byť založená na rovnováhe práv a povinností a musí zabezpečovať rovnaké podmienky pre všetkých,

               –zachovanie integrity jednotného trhu vylučuje účasť založenú na sektorovom prístupe,

               –štát, ktorý nie je členom Únie a nemá rovnaké povinnosti ako člen, nemôže mať rovnaké práva a požívať rovnaké výhody ako člen,

               –účasť na jednotnom trhu si vyžaduje rešpektovanie všetkých štyroch slobôd,

               –rokovania so Spojeným kráľovstvom sa budú viesť v rámci jediného balíka. V súlade so zásadou, že nič nie je dohodnuté, kým nie je dohodnuté všetko, sa jednotlivé položky nebudú uzatvárať oddelene. Únia bude pristupovať k rokovaniam s jednotnými pozíciami, výlučne prostredníctvom kanálov stanovených v usmerneniach Európskej rady a v smerniciach na rokovanie, pričom sa nebudú uskutočňovať žiadne samostatné rokovania medzi jednotlivými členskými štátmi a Spojeným kráľovstvom o záležitostiach týkajúcich sa vystúpenia,

               –dohoda musí rešpektovať autonómiu Únie, pokiaľ ide o jej rozhodovanie, ako aj o úlohu Súdneho dvora Európskej únie.

               •Súlad s ostatnými politikami Únie

                  Pri rokovaniach a v dohode podľa článku 50 Zmluvy o Európskej únii sa v plnej miere dodržia zmluvy a zachová sa integrita a autonómia právneho poriadku Únie. Rokovaniami a dohodou sa budú podporovať hodnoty, ciele a záujmy Únie a zaistí sa konzistentnosť, účinnosť a kontinuita jej politík a opatrení.

               •Základné práva

                  Podľa článku 6 Zmluvy o Európskej únii Únia uznáva práva, slobody a zásady uvedené v Charte základných práv Európskej únie, ktorá má rovnakú právnu silu ako zmluvy. Okrem toho základné práva tak, ako sú zaručené Európskym dohovorom o ochrane ľudských práv a základných slobôd a ako vyplývajú zo spoločných ústavných tradícií členských štátov, predstavujú všeobecné zásady práva Únie.

                  Tieto práva, slobody a zásady budú v Únii naďalej plne zachované a chránené, a to tak počas procesu rokovaní so Spojeným kráľovstvom podľa článku 50 Zmluvy o Európskej únii, ako aj po vystúpení Spojeného kráľovstva z Únie.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Spojené kráľovstvo oznámilo svoj úmysel vystúpiť z Európskej únie. Z tohto dôvodu predstavuje článok 50 Zmluvy o Európskej únii právny základ pre rokovania a uzavretie dohody o vystúpení. Pripomína sa, že článok 50 Zmluvy o Európskej únii sa v súlade s článkom 106 písm. a) Zmluvy o založení Európskeho spoločenstva pre atómovú energiu uplatňuje aj na Európske spoločenstvo pre atómovú energiu.

                  Podľa článku 218 ods. 3 Zmluvy o fungovaní Európskej únie, na ktorý sa článok 50 Zmluvy o Európskej únii odvoláva, Komisia predloží odporúčania Rade, ktorá prijme rozhodnutie poverujúce na začatie rokovaní a vymenuje vyjednávača Únie.

               •Proporcionalita

                  V tomto odporúčaní sa navrhuje Rade, aby poverila na začatie rokovaní a vymenovala vyjednávača Únie, ako sa vyžaduje v článku 50 Zmluvy o fungovaní Európskej únie v spojení s článkom 218 ods. 3 Zmluvy o fungovaní Európskej únie. Účelom rokovaní podľa článku 50 Zmluvy o Európskej únii bude zabezpečiť riadené vystúpenie Spojeného kráľovstva z Únie. Keďže dohodu o budúcom vzťahu medzi Úniou a Spojeným kráľovstvom bude možné uzavrieť až vtedy, keď sa Spojené kráľovstvo stane treťou krajinou, rokovania sa nebudú zameriavať na otázky spojené s rámcom budúcich vzťahov medzi EÚ a Spojeným kráľovstvom s výnimkou zohľadnenia tohto rámca pri rokovaniach.

               •Výber nástroja

                  Podľa článku 50 Zmluvy o Európskej únii sa má dojednať dohoda so Spojeným kráľovstvom, ktorá ustanoví spôsob jeho vystúpenia z Európskej únie. V článku 218 ods. 3 Zmluvy o fungovaní Európskej únie sa stanovuje, že Komisia má predložiť odporúčania Rade, ktorá prijme rozhodnutie vymenúvajúce vyjednávača Únie a poverujúce na začatie rokovaní. Rozhodnutie Rady je vhodným nástrojom na to, aby Rada v tejto súvislosti poverila Komisiu.

               3.VPLYV NA ROZPOČET

                  Toto odporúčanie, v ktorom sa navrhuje, aby Rada vymenovala vyjednávača Únie a aby poverila Komisiu začať rokovania so Spojeným kráľovstvom, by podľa očakávaní nemalo mať priamy vplyv na rozpočet, v rozsahu, v akom sa týka procesu rokovaní. Vplyv na rozpočet, pokiaľ ide o dohodu podľa článku 50 Zmluvy o Európskej únii, ktorá bude výsledkom takýchto rokovaní, sa uvedie pri predložení príslušných návrhov týkajúcich sa podpisu a uzatvorenia dohody o vystúpení.

               4.ĎALŠIE PRVKY

               •Podrobné vysvetlenie konkrétnych ustanovení návrhu

                  V článku 1 odporúčaného rozhodnutia Rady Rada poveruje na začatie rokovaní a vymenúva Komisiu za vyjednávača Únie na účely dohody so Spojeným kráľovstvom, ktorá ustanoví spôsob jeho vystúpenia z Únie a z Európskeho spoločenstva pre atómovú energiu.

                  V článku 2 odporúčaného rozhodnutia Rady Rada stanovuje, že rokovania sa povedú v zmysle usmernení Európskej rady a smerníc uvedených v prílohe.

                  V odporúčanej prílohe k rozhodnutiu Rady sa stanovujú smernice na rokovania k týmto otázkam:

               –práva občanov,

               –jediné finančné vyrovnanie súvisiace s rozpočtom Únie a s ukončením členstva Spojeného kráľovstva v inštitúciách alebo orgánoch zriadených na základe zmlúv, ako aj s účasťou Spojeného kráľovstva na konkrétnych fondoch a nástrojoch súvisiacich s politikami Únie,

               –dojednania týkajúce sa tovaru umiestneného na trh a prebiehajúcich postupov založených na práve Únie,

               –dojednania týkajúce sa ďalších administratívnych otázok spojených s fungovaním Únie,

               –zabezpečenie plnenia dohody.

               •Uverejnenie rozhodnutia a smerníc na rokovania uvedených v prílohe

                  Komisia navrhuje, aby Rada uverejnila rozhodnutie poverujúce na začatie rokovaní o dohode so Spojeným kráľovstvom Veľkej Británie a Severného Írska, ktorá ustanoví spôsob jeho vystúpenia z Európskej únie, a vymenúvajúce Komisiu za vyjednávača Únie, ako aj smernice na rokovania uvedené v prílohe k nemu.

               Odporúčanie

               ROZHODNUTIE RADY,

               ktorým sa Komisia poveruje začať rokovania o dohode so Spojeným kráľovstvom Veľkej Británie a Severného Írska, ktorá ustanoví spôsob jeho vystúpenia z Európskej únie

               RADA EURÓPSKEJ ÚNIE,

               so zreteľom na zmluvy, a najmä na článok 50 Zmluvy o Európskej únii v spojení s článkom 218 ods. 3 Zmluvy o fungovaní Európskej únie,

               so zreteľom na usmernenia Európskej rady z 29. apríla 2017,

               so zreteľom na odporúčanie Európskej komisie,

               keďže:

               (1)Spojené kráľovstvo Veľkej Británie a Severného Írska 29. marca 2017 oznámilo Európskej rade svoj úmysel vystúpiť z Európskej únie.

               (2)Európska rada 29. apríla 2017 prijala usmernenia, ktorými sa vymedzuje rámec pre rokovania podľa článku 50 Zmluvy o Európskej únii a stanovujú sa celkové zásady, z ktorých bude Únia počas rokovaní vychádzať.

               (3)V zmysle usmernení Európskej rady by Únia mala dojednať a uzavrieť dohodu so Spojeným kráľovstvom, ktorá ustanoví spôsob jeho vystúpenia, pričom zohľadní rámec jeho budúcich vzťahov s Úniou (ďalej len „dohoda o vystúpení“).

               (4)Zmluvy sa prestanú vzťahovať na Spojené kráľovstvo odo dňa nadobudnutia platnosti dohody o vystúpení alebo v prípade, ak sa tak nestane, dva roky po uvedenom oznámení, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty.

               (5)Preto by sa mali bezodkladne začať rokovania s cieľom uzavrieť dohodu o vystúpení.

               (6)Európsky parlament 5. apríla 2017 prijal uznesenie, v ktorom stanovuje svoju pozíciu k rokovaniam o vystúpení.

               (7)Komisia by mala byť poverená začať rokovania o dohode o vystúpení a mala by byť vymenovaná za vyjednávača Únie.

               (8)Článok 50 Zmluvy o Európskej únii sa v súlade s článkom 106 písm. a) Zmluvy o založení Európskeho spoločenstva pre atómovú energiu vzťahuje aj na Európske spoločenstvo pre atómovú energiu,

               PRIJALA TOTO ROZHODNUTIE:

               Článok 1

               Komisia sa týmto poveruje začať rokovania v mene Únie o dohode so Spojeným kráľovstvom Veľkej Británie a Severného Írska, ktorá ustanoví spôsob jeho vystúpenia z Európskej únie a Európskeho spoločenstva pre atómovú energiu, pričom zohľadní rámec jeho budúcich vzťahov s Úniou, a týmto sa vymenúva za vyjednávača Únie.

               Článok 2

               Rokovania sa povedú v zmysle usmernení prijatých Európskou radou a v súlade so smernicami na rokovania uvedenými v prílohe.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)
                  Uvedené v posledných dvanástich zarážkach prílohy II k Zmluve o fungovaní Európskej únie.

    ---documentbreak---

               EURÓPSKA KOMISIA
            V Bruseli3. 5. 2017
            COM(2017) 218 final
            PRÍLOHA
            k
            odporúčaniu ROZHODNUTIA RADY,
            ktorým sa Komisia poveruje začať rokovania o dohode so Spojeným kráľovstvom Veľkej Británie a Severného Írska, ktorá ustanoví spôsob jeho vystúpenia z Európskej únie

               PRÍLOHA

                  Smernice na rokovania o dohode so Spojeným kráľovstvom Veľkej Británie a Severného Írska, ktorá ustanoví spôsob jeho vystúpenia z Európskej únie

               I.Cieľ dohody o vystúpení

               1.V nadväznosti na oznámenie Spojeného kráľovstva Veľkej Británie a Severného Írska (ďalej len „Spojené kráľovstvo“) o jeho úmysle vystúpiť z Európskej únie Únia v súlade s článkom 50 Zmluvy o Európskej únii dojedná a uzavrie so Spojeným kráľovstvom dohodu o vystúpení (ďalej len „dohoda“).

               2.V tejto dohode sa ustanoví spôsob vystúpenia Spojeného kráľovstva, pričom sa zohľadní rámec jeho budúcich vzťahov s Úniou.

               3.Hlavným cieľom dohody je zabezpečiť riadené vystúpenie Spojeného kráľovstva z Európskej únie a z Európskeho spoločenstva pre atómovú energiu. V týchto smerniciach na rokovania sa pojmom „Únia“ rozumie Európska únia založená na Zmluve o Európskej únii a na Zmluve o fungovaní Európskej únie a/alebo v závislosti od okolností Európske spoločenstvo pre atómovú energiu založené na Zmluve o založení Európskeho spoločenstva pre atómovú energiu.

               4.O dohode sa bude rokovať v zmysle usmernení Európskej rady a v súlade so smernicami na rokovania. Smernice na rokovania nadväzujú na usmernenia Európskej rady a rozvíjajú pozície Únie na rokovania o vystúpení tak, aby boli plne rešpektované ciele, zásady a pozície stanovené v usmerneniach. Smernice na rokovania sa môžu počas rokovaní podľa potreby meniť a dopĺňať, najmä s cieľom zohľadniť vývoj usmernení Európskej rady.

               II.Povaha a rozsah pôsobnosti dohody

               5.Dohodu dojedná a uzavrie Únia. V tejto súvislosti sa v článku 50 Zmluvy o Európskej únii udeľuje Únii výnimočná horizontálna právomoc zahrnúť do tejto dohody všetky záležitosti potrebné na dojednanie vystúpenia. Táto výnimočná právomoc má jednorazovú povahu a je výhradne určená na účely dojednania vystúpenia z Únie. Uplatňovanie tejto osobitnej právomoci Úniou v dohode neovplyvní žiadnym spôsobom rozdelenie právomocí medzi Úniou a členskými štátmi, pokiaľ ide o prijatie akéhokoľvek budúceho nástroja v oblastiach, na ktoré sa dohoda vzťahuje.

               6.V dohode by sa malo pripomenúť, že právo Únie (vrátane celého primárneho práva, predovšetkým Zmluvy o Európskej únii, Zmluvy o fungovaní Európskej únie, zmlúv o pristúpení a Zmluvy o založení Európskeho spoločenstva pre atómovú energiu, ako aj sekundárneho práva a medzinárodných dohôd) sa prestane vzťahovať na Spojené kráľovstvo v deň, keď nadobudne platnosť dohoda o vystúpení (ďalej len „dátum vystúpenia“).

               7.V súlade s článkom 50 Zmluvy o Európskej únii a s usmerneniami Európskej rady by sa v dohode malo pripomenúť, že právo Únie sa k dátumu vystúpenia prestane vzťahovať na zámorské krajiny a územia, ktoré udržiavajú osobitné vzťahy so Spojeným kráľovstvom
                  1
               , a na európske územia, za ktorých vonkajšie vzťahy zodpovedá Spojené kráľovstvo, na ktoré sa zmluvy vzťahujú na základe článku 355 Zmluvy o fungovaní Európskej únie. Pokiaľ ide o územnú pôsobnosť dohody o vystúpení a budúceho rámca, smernice na rokovania by mali v plnej miere rešpektovať body 4 a 24 usmernení Európskej rady.

               8.V dohode by sa mal stanoviť dátum vystúpenia, ktorým je najneskôr 30. marec 2019 o 0.00 h (bruselského času), pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty v súlade s článkom 50 ods. 3 Zmluvy o Európskej únii. Od dátumu vystúpenia sa Spojené kráľovstvo stane treťou krajinou.

               III.Účel a rozsah pôsobnosti týchto smerníc na rokovania

               9.V usmerneniach Európskej rady sa stanovil dvojfázový prístup k rokovaniam. Cieľom prvej fázy bude:

               –poskytnúť občanom, podnikom, zainteresovaným stranám a medzinárodným partnerom čo najviac jasnosti a právnej istoty, pokiaľ ide o bezprostredné dôsledky vystúpenia Spojeného kráľovstva z Únie,

               –usporiadať uvoľnenie Spojeného kráľovstva z Únie a zo všetkých práv a povinností, ktoré Spojenému kráľovstvu vyplývajú zo záväzkov, ktoré prijalo ako členský štát.

               10.Tento súbor smerníc na rokovania je určený pre prvú fázu rokovaní. V súlade s cieľom, ktorý pre prvú fázu rokovaní stanovila Európska rada, v týchto smerniciach na rokovania dostávajú prioritu záležitosti, ktoré boli v tomto štádiu určené ako vyslovene nevyhnutné na zabezpečenie riadeného vystúpenia Spojeného kráľovstva z Únie.

               11.Zaručenie postavenia a práv občanov EÚ-27 a ich rodín v Spojenom kráľovstve a občanov Spojeného kráľovstva a ich rodín v členských štátoch EÚ-27 je prvou prioritou na rokovania z dôvodu počtu ľudí, ktorí sú priamo dotknutí, a pre vážnosť dôsledkov, ktoré pre nich vystúpenie predstavuje. Dohoda by mala poskytnúť potrebné účinné, vykonateľné, nediskriminačné a všestranné záruky pre práva týchto občanov vrátane práva nadobudnúť trvalý pobyt po nepretržitom období piatich rokov oprávneného pobytu.

               12.Riadené vystúpenie Spojeného kráľovstva z Únie si vyžaduje vyrovnanie finančných povinností vyplývajúcich z celého obdobia členstva Spojeného kráľovstva v Únii. Metodika finančného vyrovnania založená na princípoch uvedených v oddiele III.2 preto musí byť stanovená v prvej fáze rokovaní.

               13.Aby sa predišlo právnemu vákuu a v čo najväčšej miere sa riešili neistoty, v tomto štádiu sa stanovilo, že v dohode by sa mala objasniť situácia tovaru umiestneného na trh pred dátumom vystúpenia, ako aj prebiehajúcich postupov uvedených v oddiele III.3.

               14.V zmysle usmernení Európskej rady je Únia odhodlaná naďalej podporovať mier, stabilitu a zmierenie na ostrove Írsko. Žiadnym z ustanovení dohody by sa nemali ohroziť ciele a záväzky stanovené vo Veľkopiatkovej dohode a vo vykonávacích dohodách, ktoré s ňou súvisia. Jedinečné okolnosti a výzvy na ostrove Írsko si budú vyžadovať pružné a nápadité riešenia. Cieľom rokovaní by malo byť najmä predísť vytvoreniu pevnej hranice na ostrove Írsko, pričom bude treba rešpektovať integritu právneho poriadku Únie. V plnej miere by sa malo zohľadniť to, že írski občania s pobytom v Severnom Írsku budú mať aj naďalej práva občanov EÚ. Existujúce dvojstranné dohody a dojednania medzi Írskom a Spojeným kráľovstvom, napríklad spoločná oblasť cestovania, ktoré sú v súlade s právom Únie, by mali byť uznané. V dohode by sa mali riešiť aj problémy vyplývajúce z jedinečnej geografickej situácie Írska, medzi ktoré patrí aj tranzit tovaru (do Írska a z neho cez Spojené kráľovstvo). Tieto otázky sa budú riešiť v súlade s prístupom stanoveným v usmerneniach Európskej rady.

               15.V zmysle usmernení Európskej rady by sa Únia so Spojeným kráľovstvom mala dohodnúť na dojednaniach v súvislosti s výsostnými územiami Spojeného kráľovstva na Cypre a v tomto ohľade uznať dvojstranné dohody a dojednania medzi Cyperskou republikou a Spojeným kráľovstvom, ktoré sú zlučiteľné s právom Únie, najmä pokiaľ ide o zaručenie práv a záujmov tých občanov Európskej únie, ktorí majú bydlisko alebo pracujú na výsostných územiach.

               16.Dohodou by sa mala zabezpečiť potrebná ochrana záujmov Únie v Spojenom kráľovstve.

               17.Dohoda by mala obsahovať ustanovenia súvisiace s celkovým zabezpečením plnenia dohody. Takéto ustanovenia musia zahŕňať účinné mechanizmy presadzovania a urovnávania sporov, ktoré v plnom rozsahu rešpektujú autonómiu Únie a jej právneho poriadku, aby sa zaručilo účinné vykonávanie záväzkov vyplývajúcich z dohody.

               18.Okrem toho by sa v súlade s usmerneniami Európskej rady hneď, ako to bude uskutočniteľné, mal so Spojeným kráľovstvom nadviazať konštruktívny dialóg o možnom spoločnom prístupe vo vzťahu k partnerským tretím krajinám, medzinárodným organizáciám a dohovorom v súvislosti s medzinárodnými záväzkami zmluvne prijatými pred dátumom vystúpenia, ktorými je Spojené kráľovstvo naďalej viazané.

               19.Hneď ako Európska rada rozhodne, že sa dosiahol dostatočný pokrok na to, aby sa v rokovaniach mohlo prejsť do ďalšej fázy, prijmú sa nové súbory smerníc na rokovania. V tomto kontexte treba uviesť, že záležitosti, ktoré by mohli byť predmetom prechodných dojednaní (napr. prepojenia s očakávaným rámcom budúcich vzťahov), budú zahrnuté do budúcich súborov smerníc na rokovania v závislosti od dosiahnutého pokroku. Týmto prístupom sa zaistí efektívne rozdelenie obmedzeného časového obdobia, ktoré článok 50 Zmluvy o Európskej únii stanovuje na uzavretie dohody, tým, že sa predíde potrebe riešiť tú istú záležitosť niekoľkokrát počas rôznych fáz rokovaní.

               III.1.Práva občanov

               20.Dohoda by mala zaručovať postavenie a práva vyplývajúce z práva Únie k dátumu vystúpenia vrátane tých, ktoré začnú byť uplatniteľné neskôr (napr. práva súvisiace so starobným dôchodkom), pre občanov EÚ-27 s pobytom (alebo minulým pobytom) a/alebo pracujúcich (alebo v minulosti pracujúcich) v Spojenom kráľovstve a pre občanov Spojeného kráľovstva s pobytom (alebo minulým pobytom) a/alebo pracujúcich (alebo v minulosti pracujúcich) v niektorom z členských štátov EÚ-27. Záruky s týmto účinkom by mali byť v dohode recipročné a mali by byť založené na princípe rovnakého zaobchádzania medzi občanmi EÚ-27 a rovnakého zaobchádzania s občanmi EÚ-27 v porovnaní s občanmi Spojeného kráľovstva tak, ako je stanovené v príslušnom acquis Únie. Tieto práva by mali byť chránené ako priamo vymáhateľné zaručené práva platné počas celého života osôb, na ktoré sa vzťahujú.

               21.Dohoda by mala zahŕňať aspoň tieto prvky:

               a)Vymedzenie osôb, ktorých sa má dohoda týkať: dohoda by sa mala vzťahovať na rovnaké osoby ako smernica 2004/38 (na ekonomicky činné osoby, t. j. na pracovníkov a na samostatne zárobkovo činné osoby, ako aj na neaktívne osoby, ktoré sa zdržiavali v Spojenom kráľovstve alebo v EÚ-27 pred dátumom vystúpenia, a na ich rodinných príslušníkov, ktorí ich sprevádzajú alebo sa k nim pridajú kedykoľvek pred alebo po dátume vystúpenia). Okrem toho by rozsah pôsobnosti mal zahŕňať osoby, na ktoré sa vzťahuje nariadenie č. 883/2004 (napr. cezhraničných pracovníkov).

               b)Vymedzenie práv, ktoré majú byť chránené: toto vymedzenie by malo zahŕňať prinajmenšom tieto práva:

               i)práva na pobyt vyplývajúce z článkov 21, 45 a 49 Zmluvy o fungovaní Európskej únie a stanovené v smernici 2004/38 (rovnaká vecná pôsobnosť zahŕňajúca okrem iného právo na trvalý pobyt po nepretržitom období piatich rokov oprávneného pobytu) a pravidlá súvisiace s týmito právami; všetky dokumenty, ktoré sa vydajú v súvislosti s právami na pobyt (napríklad registračné potvrdenia, pobytové preukazy alebo osvedčenia) by mali mať deklaratórnu povahu a mali by sa vydávať jednoduchým a rýchlym postupom, a to bezplatne alebo za poplatok, ktorý nie je vyšší ako poplatok stanovený pre štátnych príslušníkov za vydávanie podobných dokumentov;

               ii)práva a povinnosti stanovené v nariadení č. 883/2004 o koordinácii systémov sociálneho zabezpečenia a v nariadení č. 987/2009, ktorým sa stanovuje postup vykonávania nariadenia č. 883/2004 (vrátane budúcich zmien oboch nariadení), ktoré zahŕňajú okrem iného právo na ščítanie dôb, prenosnosť dávok sociálneho zabezpečenia do zahraničia a zásadu jediných uplatniteľných právnych predpisov;

               iii)práva stanovené v nariadení č. 492/2011 o slobode pohybu pracovníkov v rámci Únie (napr. prístup na trh práce, vykonávanie činnosti, sociálne a daňové výhody, odborná príprava, ubytovanie, kolektívne práva);

               iv)právo na začatie a vykonávanie samostatnej zárobkovej činnosti vyplývajúce z článku 49 Zmluvy o fungovaní Európskej únie.

               22.Z dôvodov právnej istoty by dohoda mala v Spojenom kráľovstve a v EÚ-27 zabezpečiť ochranu uznávaných diplomov, certifikátov a iných dokladov o formálnej kvalifikácii získaných v ktoromkoľvek členskom štáte Únie pred dátumom vystúpenia, a to v súlade s pravidlami práva Únie uplatňovanými pred týmto dátumom. Dohodou by sa malo zabezpečiť aj to, že diplomy, certifikáty alebo iné doklady o formálnej kvalifikácii získané v tretej krajine a uznávané v ktoromkoľvek členskom štáte Únie pred dátumom vystúpenia v súlade s pravidlami práva Únie uplatňovanými pred týmto dátumom budú naďalej uznávané aj po dátume vystúpenia. V dohode by sa mali takisto stanoviť dojednania súvisiace s postupmi uznávania, ktoré budú prebiehať k dátumu vystúpenia.

               III.2.Finančné vyrovnanie

               23.Jediným finančným vyrovnaním by sa malo zabezpečiť, aby Únia aj Spojené kráľovstvo dodržali povinnosti vyplývajúce z celého obdobia členstva Spojeného kráľovstva v Únii. Rokovania súvisiace s metodikou finančného vyrovnania by mali vychádzať z nasledujúcich princípov.

               24.Malo by ísť o jediné finančné vyrovnanie súvisiace s:

               –rozpočtom Únie,

               –ukončením členstva Spojeného kráľovstva vo všetkých orgánoch alebo inštitúciách zriadených na základe zmlúv
                  2
                (napr. v Európskej investičnej banke a Európskej centrálnej banke
                  3
               ),

               –účasťou Spojeného kráľovstva na konkrétnych fondoch a nástrojoch súvisiacich s politikami Únie (napr. Európskom rozvojovom fonde a nástroji pre utečencov v Turecku).

               25.Toto jediné finančné vyrovnanie by malo byť založené na princípe, že si Spojené kráľovstvo musí splniť svoj podiel na financovaní všetkých povinností, ktoré prijalo, keď bolo členom Únie.

               26.V súlade s bodom 10 usmernení Európskej rady sa tieto povinnosti vzťahujú na záväzky vrátane podmienených záväzkov a všetkých ostatných povinností vyplývajúcich zo základného aktu v zmysle článku 54 nariadenia o rozpočtových pravidlách
                  4
               . Okrem toho by Spojené kráľovstvo malo v plnej miere znášať osobitné náklady súvisiace s procesom vystúpenia, napríklad náklady na premiestnenie agentúr alebo iných orgánov Únie.

               27.Metóda výpočtu by mala byť založená na oficiálnej konsolidovanej ročnej účtovnej závierke, ktorá sa podľa potreby doplní využitím predbežnej účtovnej závierky. Využijú sa v nej aj sumy z relevantných základných aktov (vrátane referenčných súm a ich nadväzujúcich hodnôt v rámci finančného plánovania). Povinnosti by mali byť vyčíslené v eurách.

               28.Metóda výpočtu záväzkov Spojeného kráľovstva voči rozpočtu Únie by mala byť založená na rozhodnutí o vlastných zdrojoch
                  5
                a zohľadňovať historické údaje o jeho podiele na financovaní pred dátumom vystúpenia.

               29.Mali by sa dohodnúť spôsoby platieb, aby bolo možné zmierniť vplyv vystúpenia na rozpočet Únie.

               30.Dohoda by preto mala obsahovať:

               a)Výpočet celkovej sumy, ktorú musí Spojené kráľovstvo zaplatiť, aby vyrovnalo svoje finančné povinnosti voči rozpočtu Únie, všetkým inštitúciám alebo orgánom zriadeným zmluvami a iné záležitosti s finančným dosahom. Celková suma môže v budúcnosti podliehať ročným technickým úpravám.

               b)Harmonogram ročných platieb, ktoré bude mať Spojené kráľovstvo uhrádzať, a praktické aspekty uskutočňovania týchto platieb.

               c)Prechodné pravidlá na zabezpečenie kontroly zo strany Komisie (alebo prípadne iného orgánu zodpovedného na základe práva Únie pred dátumom vystúpenia), Dvora audítorov, úradu OLAF a právomoci Súdneho dvora Európskej únie rozhodovať v prípadoch minulých platieb/príkazov na vymáhanie určených príjemcom zo Spojeného kráľovstva a v prípadoch všetkých platieb príjemcom zo Spojeného kráľovstva uskutočnených po dátume vystúpenia s cieľom splniť všetky právne záväzky (vrátane možných úverov) schválené zodpovedným subjektom pred dátumom vystúpenia.

               d)Možné dojednania v súvislosti s právnymi záväzkami alebo budúcimi právnymi záväzkami voči príjemcom zo Spojeného kráľovstva po dátume vystúpenia (napr. v súvislosti s riadiacimi orgánmi pre vyplácanie prostriedkov príjemcom zo Spojeného kráľovstva).

               e)Osobitné pravidlá na riešenie otázky podmienených záväzkov prevzatých rozpočtom Únie alebo konkrétnymi inštitúciami, orgánmi alebo fondmi (napr. úverov poskytnutých Európskou investičnou bankou a Európskym investičným fondom).

               III.3. Situácia tovaru umiestneného na trh a výsledok postupov a konaní založených na práve Únie

               A. Tovar umiestnený na trh na základe práva Únie pred dátumom vystúpenia

               31.Dohodou by sa malo zabezpečiť, že akýkoľvek tovar zákonne umiestnený na trh Únie na základe práva Únie pred dátumom vystúpenia môže zostať naďalej sprístupnený na trhu alebo sa môže uviesť do používania po tomto dátume v Spojenom kráľovstve aj v EÚ-27 na základe podmienok stanovených v príslušnom práve Únie uplatňovanom pred dátumom vystúpenia.

               B. Pokračujúca justičná spolupráca medzi členskými štátmi na základe práva Únie

               32.V dohode by sa mali stanoviť dojednania súvisiace s postupmi justičnej spolupráce upravenými právom Únie, ktoré budú prebiehať k dátumu vystúpenia. Predovšetkým by sa v nej malo určiť, že takéto postupy budú až do ich ukončenia naďalej upravené príslušnými ustanoveniami práva Únie uplatňovanými pred dátumom vystúpenia.

               33.V prípade justičnej spolupráce v občianskych a obchodných veciach medzi Spojeným kráľovstvom a EÚ-27 by dohoda mala zabezpečiť, že uznávanie a výkon vnútroštátnych súdnych rozhodnutí vynesených pred dátumom vystúpenia budú naďalej upravené príslušnými ustanoveniami práva Únie uplatňovanými pred dátumom vystúpenia. Dohodou sa by takisto malo zabezpečiť pokračujúce uplatňovanie pravidiel práva Únie súvisiacich s voľbou súdu a voľbou rozhodného práva uskutočnenými pred dátumom vystúpenia.

               C. Prebiehajúce postupy administratívnej spolupráce a spolupráce v oblasti presadzovania práva na základe práva Únie

               34.V dohode by sa mali stanoviť dojednania súvisiace s postupmi administratívnej spolupráce a spolupráce v oblasti presadzovania práva vrátane overovania upravenými právom Únie, ktoré budú prebiehať k dátumu vystúpenia. Takýmito dojednaniami by sa predovšetkým malo zabezpečiť, že tieto postupy zostanú až do ich ukončenia upravené príslušnými ustanoveniami práva Únie uplatňovanými pred dátumom vystúpenia. Mali by sa nimi takisto stanoviť pravidlá pre možné používanie informácií a údajov pri vyšetrovaniach na účely presadzovania práva a trestných konaniach prebiehajúcich k dátumu vystúpenia. Mali by sa vzťahovať tak na informácie a údaje prijaté/držané Spojeným kráľovstvom, ktoré pochádzajú z inštitúcií, orgánov, úradov a agentúr EÚ-27 alebo Únie, ako aj na informácie a údaje prijaté/držané inštitúciami, orgánmi, úradmi a agentúrami EÚ-27 alebo Únie, ktoré pochádzajú zo Spojeného kráľovstva. Mali by zahŕňať pravidlá ochrany osobných údajov.

               D. Prebiehajúce súdne a správne konania Únie

               35.V dohode by sa mali stanoviť dojednania o:

               a)súdnych konaniach týkajúcich sa Spojeného kráľovstva alebo fyzických a/alebo právnických osôb v Spojenom kráľovstve, ktoré budú k dátumu vystúpenia prebiehať na Súdnom dvore Európskej únie (vrátane prejudiciálnych konaní). Súdny dvor by mal mať naďalej právomoc rozhodovať v týchto konaniach a jeho rozhodnutia musia byť záväzné pre Spojené kráľovstvo;

               b)pokračujúcich správnych konaniach v inštitúciách, orgánoch, úradoch a agentúrach Únie týkajúcich sa Spojeného kráľovstva (napr. konania o porušení povinnosti, štátna pomoc) alebo prípadne týkajúcich sa fyzických alebo právnických osôb v Spojenom kráľovstve;

               c)možnosti začať správne konania v inštitúciách Únie aj súdne konania na Súdnom dvore Európskej únie týkajúce sa Spojeného kráľovstva (napr. konania o porušení povinnosti, štátna pomoc) po dátume vystúpenia, pokiaľ ide o skutočnosti, ktoré sa stali pred dátumom vystúpenia;

               d)pokračujúcej vymáhateľnosti aktov Únie, ktorými sa ukladajú peňažné záväzky, a rozsudkov Súdneho dvora Európskej únie prijatých alebo vynesených pred dátumom vystúpenia alebo počas prebiehajúcich súdnych a správnych konaní.

               III.4.Ďalšie administratívne otázky týkajúce sa fungovania Únie

               36.Dohoda by mala obsahovať potrebné ustanovenia týkajúce sa ochrany majetku, finančných prostriedkov, aktív a činností Únie a jej inštitúcií alebo orgánov a ich pracovníkov (vrátane pracovníkov na dôchodku) a ich rodinných príslušníkov tak, ako je stanovené v zmluvách a protokoloch k zmluvám (predovšetkým v protokole č. 7 o výsadách a imunitách Európskej únie).

               37.Dohodou by sa prípadne mal v prospech Spojeného kráľovstva zabezpečiť prevod vlastníctva:

               a)osobitného štiepneho materiálu, ktorý sa nachádza na území Európskeho spoločenstva pre atómovú energiu a ktorý je v súčasnosti majetkom tohto spoločenstva v súlade s článkom 86 Zmluvy o založení Európskeho spoločenstva pre atómovú energiu a právo na používanie ktorého má v súčasnosti fyzická alebo právnická osoba, či už verejná, alebo súkromná, v Spojenom kráľovstve;

               b)majetku Európskeho spoločenstva pre atómovú energiu, ktorý sa nachádza v Spojenom kráľovstve a ktorý slúži na účely zabezpečovania systému záruk v súlade so Zmluvou o založení Európskeho spoločenstva pre atómovú energiu.

               V dohode by sa takisto malo stanoviť, že Spojené kráľovstvo preberá všetky práva a povinnosti súvisiace s vlastníctvom prevedených materiálov a majetku, a regulovať ďalšie otázky súvisiace s materiálom a majetkom v zmysle Zmluvy o založení Európskeho spoločenstva pre atómovú energiu, predovšetkým povinnosti v oblasti systému záruk, ktoré sa majú uplatňovať na materiál uvedený vyššie.

               38.V dohode by malo byť stanovené aj to, že Spojené kráľovstvo v rámci svojej právomoci zaručí, že členovia inštitúcií, orgánov, úradov a agentúr Únie, členovia výborov, úradníci a ostatní zamestnanci Únie budú ďalej dodržiavať povinnosti, ktoré im vznikli na základe článku 339 Zmluvy o fungovaní Európskej únie pred dátumom vystúpenia.

               III.5.Zabezpečenie plnenia dohody

               39.Dohodou by sa mala zriadiť inštitucionálna štruktúra na zaistenie účinného presadzovania plnenia záväzkov vyplývajúcich z dohody, pri zohľadnení záujmu Únie účinne chrániť svoju autonómiu a právny poriadok vrátane úlohy Súdneho dvora Európskej únie.

               40.Súčasťou dohody by mali byť vhodné inštitucionálne dojednania umožňujúce prijať opatrenia na riešenie nepredvídaných situácií, s ktorými sa v dohode nepočíta, a na zahrnutie budúcich zmien práva Únie do dohody, keď to bude potrebné na riadne vykonávanie dohody.

               41.Dohoda by mala obsahovať ustanovenia, ktorými sa zabezpečí urovnávanie sporov a presadzovanie plnenia dohody. Predovšetkým by sa tieto ustanovenia mali týkať sporov súvisiacich s týmito záležitosťami:

               –pokračovanie uplatňovania práva Únie,

               –práva občanov,

               –uplatňovanie a výklad ostatných ustanovení dohody, napríklad finančného vyrovnania alebo opatrení prijatých uvedenou inštitucionálnou štruktúrou s cieľom riešiť nepredvídané situácie.

               42.V súvislosti s týmito otázkami by sa mala zachovať právomoc Súdneho dvora Európskej únie (a úloha dohľadu Komisie). Na uplatňovanie a výklad ustanovení dohody, ktoré nesúvisia s právom Únie, by sa o alternatívnom mechanizme urovnávania sporov malo uvažovať iba vtedy, ak ponúka rovnocenné záruky nezávislosti a nestrannosti ako Súdny dvor Európskej únie.

               43.V dohode by sa malo uviesť, že akékoľvek odkazy na pojmy alebo ustanovenia práva Únie uvedené v dohode sa musia vykladať tak, že zahŕňajú judikatúru Súdneho dvora Európskej únie, ktorá takéto pojmy alebo ustanovenia vykladala pred dátumom vystúpenia. V rozsahu, v akom sa určí alternatívny mechanizmus urovnávania sporov pre určité ustanovenia dohody, by sa okrem toho malo pridať ustanovenie, podľa ktorého sa pri výklade takýchto pojmov a ustanovení musí zohľadniť budúca judikatúra Súdneho dvora Európskej únie vstupujúceho do konania po dátume vystúpenia.

               IV.Procedurálne opatrenia na vedenie rokovaní

               44.V súlade s vyhlásením hláv štátov alebo predsedov vlád 27 členských štátov, ako aj predsedov Európskej rady a Európskej komisie tieto smernice na rokovania stanovujú podrobné opatrenia, ktorými sa bude riadiť vzťah medzi Radou a jej prípravnými orgánmi na jednej strane a vyjednávačom Únie na strane druhej.

               45.Vyjednávač Únie povedie rokovania so Spojeným kráľovstvom v nepretržitej koordinácii a trvalom dialógu s Radou a jej prípravnými orgánmi. V tejto súvislosti, v plnom súlade s inštitucionálnou rovnováhou stanovenou v zmluvách, Rada a Coreper za pomoci pracovnej skupiny pre článok 50 poskytnú usmernenie vyjednávačovi Únie v zmysle usmernení Európskej rady a v súlade so smernicami na rokovania.

               46.Vyjednávač Únie bude včas konzultovať s prípravnými orgánmi Rady a podávať im správy. Na tento účel Rada pred každým rokovaním a po ňom zorganizuje stretnutie pracovnej skupiny pre článok 50. Vyjednávač Únie by mal včas poskytovať potrebné informácie a dokumenty súvisiace s rokovaniami.

                     (1)
                  Uvedené v posledných dvanástich zarážkach prílohy II k Zmluve o fungovaní Európskej únie.

                     (2)
                  Týmto nie sú dotknuté zákonné požiadavky, ktoré sa osobitne týkajú dotknutých inštitúcií alebo orgánov a ktoré vyplývajú predovšetkým z relevantných protokolov k zmluvám.

                     (3)
                  V súlade s článkom 47 protokolu (č. 4) k zmluvám sa v rozhodnutí Európskej centrálnej banky ECB/2010/28 z 13. decembra 2010 o splatení základného imania Európskej centrálnej banky národnými centrálnymi bankami mimo eurozóny (2011/22/EÚ) určil rozsah a forma upísaného a splateného základného imania Európskej centrálnej banky v súvislosti s podielom Bank of England. Splatené základné imanie je príspevkom do prevádzkových nákladov Európskej centrálnej banky.

                     (4)
                  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1 – 96).

                     (5)
                  Rozhodnutie Rady (2014/335/EÚ, Euratom) z 26. mája 2014 o systéme vlastných zdrojov Európskej únie (Ú. v. EÚ L 168, 7.6.2014, s. 105 – 111).


               EURÓPSKA KOMISIA
            V Bruseli6. 10. 2016
            COM(2016) 642 final
            Odporúčanie
            ROZHODNUTIE RADY
            o schválení uzavretia Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhejna účely zohľadnenia pristúpenia Chorvátska k Európskej únii Európskou komisiou v mene Európskeho spoločenstva pre atómovú energiu

               DÔVODOVÁ SPRÁVA

               Pripojený návrh predstavuje právny nástroj na odporúčanie na rozhodnutie Rady, ktorým sa schvaľuje uzavretie Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej, Európskou komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii (ďalej len „protokol“).

               Podľa Aktu o pristúpení pristúpi Chorvátsko k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k uvedeným dohodám.

               Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (ďalej len „dohoda“) bola podpísaná v Luxemburgu 16. júna 2008 a nadobudla platnosť 1. júna 2015.

               Rada 24. septembra 2012 poverila Komisiu, aby v mene Európskej únie a jej členských štátov a Chorvátskej republiky začala s Bosnou a Hercegovinou rokovať o uzavretí Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii.

               V období od 13. decembra 2012 do 28. apríla 2016 sa uskutočnilo niekoľko kôl rokovaní. Po ďalších technických konzultáciách a výmenách korešpondencie bol 18. júla 2016 parafovaný protokol Komisiou a Bosnou a Hercegovinou.

               Komisia navrhuje, aby Rada rozhodla o podpise a predbežnom vykonávaní protokolu a uzatvorila protokol v mene Európskej únie a jej členských štátov. Európske spoločenstvo pre atómovú energiu (ďalej len „ESAE“) je takisto stranou Dohody o stabilizácii a pridružení. V súlade s článkom 101 Zmluvy o ESAE prijíma rozhodnutie o uzatvorení dohody Komisia so súhlasom Rady konajúcej kvalifikovanou väčšinou.

               Z tohto dôvodu je potrebné prijať osobitné rozhodnutia o podpísaní a o uzatvorení protokolu tak Európskou úniou, ako aj ESAE.

               Na účely uzatvorenia protokolu v mene ESAE Komisia odporúča, aby Rada

               –udelila svoj súhlas v súlade s článkom 101 druhým odsekom Zmluvy o ESAE.

               Odporúčanie

               ROZHODNUTIE RADY

               o schválení uzavretia Protokolu k Dohode o stabilizácii a pridružení medzi Európskymi spoločenstvami
                  a ich členskými štátmi na jednej strane a Bosnou a Hercegovinou na strane druhej
                  na účely zohľadnenia pristúpenia Chorvátska k Európskej únii Európskou komisiou v mene Európskeho spoločenstva pre atómovú energiu

               RADA EURÓPSKEJ ÚNIE,

               so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,

               so zreteľom na odporúčanie Európskej komisie,

               keďže:

               (1)Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej bola podpísaná 16. júna 2008 a nadobudla platnosť 1. júna 2015
                  1
               .

               (2)Chorvátska republika sa stala členským štátom Únie 1. júla 2013.

               (3)V súlade s článkom 6 ods. 2 druhým pododsekom aktu z roku 2012 o podmienkach pristúpenia Chorvátskej republiky k Európskej únii by malo byť pristúpenie Chorvátska k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej schválené uzavretím protokolu k uvedenej dohode Radou konajúcou jednomyseľne v mene členských štátov a príslušnou treťou krajinou.

               (4)Rada 24. septembra 2012 poverila Komisiu, aby začala rokovania s Bosnou a Hercegovinou s cieľom uzavrieť Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“).

               (5)Tieto rokovania boli zavŕšené parafovaním protokolu 18. júla 2016.

               (6)Protokol sa vzťahuje na záležitosti patriace do právomoci Európskeho spoločenstva pre atómovú energiu.

               (7)Uzavretie protokolu Komisiou v mene Európskeho spoločenstva pre atómovú energiu by sa malo schváliť, pokiaľ ide o otázky patriace do právomoci Európskeho spoločenstva pre atómovú energiu.

               (8)Na podpis a uzavretie protokolu sa vzťahuje samostatný postup, pokiaľ ide o otázky patriace do pôsobnosti Zmluvy o Európskej únii a Zmluvy o fungovaní Európskej únie,

               PRIJALA TOTO ROZHODNUTIE:

               Článok 1

               Týmto sa schvaľuje uzavretie Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii Európskou komisiou v mene Európskeho spoločenstva pre atómovú energiu.

               Text protokolu je pripojený k rozhodnutiu o podpise protokolu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 164, 30.6.2015, s. 2.

    ---documentbreak---

               EURÓPSKA KOMISIA
            V Bruseli6. 10. 2016
            COM(2016) 642 final
            PRÍLOHA
            k
            Návrhu naROZHODNUTIE RADY
            o schválení uzavretia Protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Bosny a Hercegoviny k Európskej únii Európskou komisiou v mene Európskeho spoločenstva pre atómovú energiu

               PROTOKOL

               k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej na účely zohľadnenia pristúpenia Chorvátskej republiky k Európskej únii

               BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA,

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA

               zmluvné strany Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu, ďalej len „členské štáty“, a

               EURÓPSKA ÚNIA a EURÓPSKE SPOLOČENSTVO PRE ATÓMOVÚ ENERGIU,

               ďalej len „Európska únia“,

               na jednej strane a

               BOSNA A HERCEGOVINA,

               na strane druhej,

               so zreteľom na pristúpenie Chorvátskej republiky (ďalej len „Chorvátsko“) k Európskej únii 1. júla 2013,

               keďže:

               (1)Dočasná dohoda medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej bola podpísaná v Luxemburgu 16. júna 2008 a bola v platnosti od 1. júla 2008 do 31. mája 2015.

               (2)Zmluva o pristúpení Chorvátska k Európskej únii (ďalej len „zmluva o pristúpení“) bola podpísaná 9. decembra 2011 v Bruseli.

               (3)Chorvátsko pristúpilo k Európskej únii 1. júla 2013.

               (4)Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (ďalej „DSP“) bola podpísaná v Luxemburgu 16. júna 2008 a nadobudla platnosť 1. júna 2015.

               (5)Podľa článku 6 ods. 2 Aktu o pristúpení Chorvátska sa pristúpenie Chorvátska k DSP dohodne uzatvorením protokolu k DSP.

               (6)V súlade s článkom 37 ods. 3 DSP sa uskutočnili rokovania s cieľom zabezpečiť, aby sa zohľadnili spoločné záujmy Európskej únie a Bosny a Hercegoviny stanovené v uvedenej dohode,

               SA DOHODLI TAKTO:

               Oddiel I

               Zmluvné strany

               Článok 1

               Chorvátsko je stranou Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej (ďalej len „DSP“) podpísanej v Luxemburgu 16. júna 2008 a prijíma a berie na vedomie, rovnako ako ostatné členské štáty Európskej únie, znenia DSP, ako aj spoločných vyhlásení a jednostranných vyhlásení, ktoré sú prílohou k záverečnému aktu podpísanému v ten istý deň.

               Oddiel II

               ÚPRAVY ZNENIA DSP VRÁTANE JEJ PRÍLOH A PROTOKOLOV

               Poľnohospodárske produkty

               Článok 2

               Poľnohospodárske produkty sensu stricto

               1. V článku 27 ods. 3 DSP sa dopĺňa tento nový pododsek:

               Odo dňa nadobudnutia platnosti protokolu na účely zohľadnenia pristúpenia Chorvátska k Európskej únii alebo, ak sa tento protokol predbežne vykonáva, od dátumu jeho predbežného vykonávania, je ročná colná kvóta stanovená v prvom pododseku 13 210 ton (čistá hmotnosť).

               2. V článku 27 DSP sa dopĺňa tento nový odsek 4a:

               4a. Dodatočne k odseku 4, odo dňa nadobudnutia platnosti protokolu na účely zohľadnenia pristúpenia Chorvátska k Európskej únii alebo, ak sa tento protokol predbežne vykonáva, od dátumu začatia jeho predbežného vykonávania, Bosna a Hercegovina zruší clá uplatniteľné na dovoz určitých poľnohospodárskych produktov s pôvodom v Únii, ktoré sú uvedené v prílohe III písmene f), a to v rámci limitu colnej kvóty uvedenej pre príslušné produkty.

               3. Príloha I k tomuto protokolu sa dopĺňa ako príloha III(f) k DSP a je jej neoddeliteľnou súčasťou.

               Článok 3

               Ryby a produkty rybného hospodárstva

               1. V článku 28 DSP sa dopĺňa tento odsek ako odsek 1a:

               1a. Odo dňa nadobudnutia platnosti protokolu na účely zohľadnenia pristúpenia Chorvátska k Európskej únii alebo, ak sa tento protokol predbežne vykonáva, od dátumu začatia jeho predbežného vykonávania, zruší Únia všetky clá alebo platby s rovnocenným účinkom na ryby a produkty rybného hospodárstva s pôvodom v Bosne a Hercegovine, ktoré nie sú uvedené v prílohe IVa. Na produkty uvedené v prílohe IVa sa vzťahujú ustanovenia uvedenej prílohy.

               2. V článku 28 DSP sa dopĺňa tento odsek ako odsek 3:

               3. Odo dňa nadobudnutia platnosti protokolu na účely zohľadnenia pristúpenia Chorvátska k Európskej únii alebo, ak sa tento protokol predbežne vykonáva, od dátumu začatia jeho predbežného vykonávania Bosna a Hercegovina otvorí bezcolnú kvótu na dovoz živých kaprov patriacich pod číselný znak KN 0301 93 00 v rámci limitu ročnej colnej kvóty 75 ton. Dovoz mimo limitov kvóty podlieha clám stanoveným v prílohe V k DSP.

               3. Príloha II k tomuto protokolu sa dopĺňa ako príloha IVa k DSP a je jej neoddeliteľnou súčasťou.

               Článok 4

               Spracované poľnohospodárske produkty

               Príloha III k tomuto protokolu sa dopĺňa ako príloha III k protokolu 1 k DSP a je neoddeliteľnou súčasťou DSP.

               Článok 5

               Dohoda o víne

               Odo dňa nadobudnutia platnosti protokolu na účely zohľadnenia pristúpenia Chorvátska k Európskej únii alebo, ak sa tento protokol predbežne vykonáva, od dátumu začatia jeho predbežného vykonávania sa príloha I k protokolu 7 k DSP podľa článku 27 ods. 5 DSP mení v súlade s prílohou IV k tomuto protokolu.

               Oddiel III

                  VŠEOBECNÉ A ZÁVEREČNÉ USTANOVENIA

               Článok 6

               Tento protokol a jeho prílohy predstavujú neoddeliteľnú súčasť DSP.

               Článok 7

               1. Európska únia a jej členské štáty a Bosna a Hercegovina schvália tento protokol v súlade so svojimi vlastnými postupmi.

               2. Strany si navzájom oznámia ukončenie príslušných postupov uvedených v odseku 1. Schvaľovacie listiny sa uložia na Generálnom sekretariáte Rady Európskej únie.

               Článok 8

               1. Tento protokol nadobúda platnosť prvým dňom prvého mesiaca nasledujúceho po dátume uloženia poslednej schvaľovacej listiny.

               2. Ak nebudú všetky schvaľovacie listiny k tomuto protokolu uložené pred prvým dňom druhého mesiaca nasledujúceho po dátume podpisu, tento protokol sa bude vykonávať predbežne. Dátumom predbežného vykonávania je prvý deň druhého mesiaca nasledujúceho po dátume podpisu.

               Článok 9

               Tento protokol je vyhotovený v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, írskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom, bosnianskom a srbskom jazyku, pričom všetky znenia sú rovnako autentické.

               PRÍLOHY

               PRÍLOHA I

               „PRÍLOHA III(f)

               COLNÉ ÚĽAVY BOSNY A HERCEGOVINY PRE PRIMÁRNE POĽNOHOSPODÁRSKE PRODUKTY S PÔVODOM V EURÓPSKEJ ÚNII

               (podľa článku 27 ods. 4a DSP)

                        1.

                        Odo dňa nadobudnutia platnosti alebo predbežného vykonávania protokolu na účely zohľadnenia pristúpenia Chorvátska k Európskej únii sa clo zruší pre tieto produkty v rámci nižšie stanovených množstiev colnej kvóty. Na dovoz nad rámec kvóty sa uplatňuje colná sadzba podľa doložky najvyšších výhod (MFN). V roku 2017 sa uplatňuje celý objem kvóty, bez ohľadu na dátum nadobudnutia platnosti alebo predbežného vykonávania protokolu.

                        Číselný znak KN

                        Opis tovaru

                        Colná kvóta (v tonách)

                        0102

                        Živé hovädzie zvieratá:

                        – Dobytok:

                        0102 29

                        – – Ostatné:

                        – – – Ostatné:

                        – – – S hmotnosťou presahujúcou 300 kg:

                        – – – – – Kravy:

                        0102 29 61

                        – – – – – – Jatočné

                        1 935

                        – – – – – Ostatné:

                        0102 29 91

                        – – – – – – Jatočné

                        190

                        0103

                        Živé svine

                        – Ostatné:

                        0103 92

                        – – Vážiace 50 kg alebo viac:

                        – – – Domáce druhy:

                        0103 92 11

                        – – – – Prasnice, ktoré vrhli prasiatka aspoň raz, s hmotnosťou najmenej 160 kg

                        575

                        0103 92 19

                        – – – – Ostatné

                        1 755

                        0103 92 90

                        – – – Ostatné

                        195

                        0105

                        Živá hydina, t. j. hydina druhu Gallus domesticus, kačice, husi, moriaky, morky a perličky:

                        – Ostatná:

                        0105 94 00

                        – – Hydina druhu Gallus domesticus

                        1 455

                        0207

                        Mäso a jedlé droby, z hydiny položky 0105, čerstvé, chladené alebo mrazené:

                        – Z hydiny druhu Gallus domesticus:

                        0207 12

                        – – V celku, mrazené:

                        0207 12 90

                        – – – Ošklbané a vypitvané, bez hlavy a nôžok a bez krku, srdca, pečene a svalnatého žalúdka, známe ako „kurčatá 65 %“, alebo inak predkladané

                        80

                        0207 13

                        – – Kusy a droby, čerstvé alebo chladené:

                        – – – Kusy:

                        0207 13 10

                        – – – – Vykostené

                        90

                        – – – – Nevykostené:

                        0207 13 30

                        – – – – – Celé krídla, so špičkami alebo bez špičiek

                        55

                        0207 13 60

                        – – – – – Stehná a kusy z nich

                        320

                        – – – Droby:

                        0207 13 99

                        – – – – Ostatné

                        25

                        0207 14

                        – – Kusy a droby, mrazené:

                        – – – Kusy:

                        – – – – Nevykostené:

                        0207 14 20

                        – – – – – Polovičky alebo štvrtiny

                        30

                        0207 14 60

                        – – – – – Stehná a kusy z nich

                        130

                        – – – Droby:

                        0207 14 99

                        – – – – Ostatné

                        50

                        0401

                        Mlieko a smotana, nezahustené ani neobsahujúce pridaný cukor ani ostatné sladidlá:

                        0401 40

                        – S obsahom tuku presahujúcim 6 hmotnostných %, ale nepresahujúcim 10 hmotnostných %:

                        0401 40 10

                        – – V bezprostrednom obale s čistým obsahom nepresahujúcim 2 litre

                        80

                        0401 50

                        – S obsahom tuku presahujúcim 10 hmotnostných %:

                        – – Nepresahujúcim 21 hmotnostných %:

                        0401 50 11

                        – – – V bezprostrednom obale s čistým obsahom nepresahujúcim 2 litre

                        30

                        0402

                        Mlieko a smotana, zahustené alebo obsahujúce pridaný cukor alebo ostatné sladidlá:

                        – V prášku, granulách alebo ostatných pevných formách, s obsahom tuku presahujúcim 1,5 hmotnostného %:

                        0402 21

                        – – Neobsahujúce pridaný cukor alebo ostatné sladidlá:

                        – – – S obsahom tuku nepresahujúcim 27 hmotnostných %:

                        0402 21 18

                        – – – – Ostatné

                        25

                        0403

                        Cmar, kyslé mlieko a smotana, jogurt, kefír a ostatné fermentované alebo acidofilné mlieko a smotana, tiež zahustené alebo obsahujúce pridaný cukor alebo ostatné sladidlá alebo ochutené alebo obsahujúce pridané ovocie, orechy alebo kakao:

                        0403 90

                        – Ostatné:

                        – – Neochutené ani neobsahujúce pridané ovocie, orechy alebo kakao:

                        – – – Ostatné:

                        – – – – Neobsahujúce pridaný cukor ani ostatné sladidlá, s obsahom tuku:

                        0403 90 51

                        – – – – – Nepresahujúcim 3 hmotnostné %

                        500

                        0403 90 53

                        – – – – – Presahujúcim 3 hmotnostné %, ale nepresahujúcim 6 hmotnostných %

                        290

                        0405

                        Maslo a ostatné tuky a oleje pochádzajúce z mlieka; mliečne nátierky:

                        0405 10

                        – Maslo:

                        – – S obsahom tuku nepresahujúcim 85 hmotnostných %:

                        – – – Prírodné maslo:

                        0405 10 11

                        – – – – V bezprostrednom obale s netto obsahom nepresahujúcim 1 kg

                        160

                        0405 10 19

                        – – – – Ostatné

                        200

                        0406

                        Syry a tvaroh:

                        0406 10

                        – Čerstvé (nevyzreté alebo nekonzervované) syry, vrátane srvátkového syra, a tvaroh

                        – – S obsahom tuku nepresahujúcim 40 hmotnostných %

                        0406 10 30

                        – – – Mozzarella, tiež v náleve

                        355

                        0406 10 50

                        – – – Ostatné

                        0406 10 80

                        – – Ostatné

                        165

                        0409 00 00

                        Prírodný med

                        165

                        0701

                        Zemiaky, čerstvé alebo chladené:

                        0701 90

                        – Ostatné:

                        – – Ostatné:

                        0701 90 50

                        – – – Nové, od 1. januára do 30. júna

                        50

                        0701 90 90

                        – – – Ostatné

                        1 265

                        0704

                        Kapusta, karfiol, kaleráb, kel a podobná jedlá zelenina rodu Brassica, čerstvé alebo chladené:

                        0704 90

                        – Ostatné:

                        0704 90 10

                        – – Kapusta biela a kapusta červená

                        280

                        0706

                        Mrkva, repa, cvikla, kozia brada, zeler buľvový, reďkev a podobné jedlé korene, čerstvé alebo chladené:

                        0706 10 00

                        – Mrkva a repa

                        50

                        0806

                        Hrozno, čerstvé alebo sušené:

                        0806 10

                        – Čerstvé:

                        0806 10 10

                        – – Stolové hrozno

                        45

                        0809

                        Marhule, čerešne, višne, broskyne (vrátane nektáriniek), slivky a trnky, čerstvé:

                        – Čerešne a višne:

                        0809 21 00

                        – – Višne (Prunus cerasus)

                        410

                        0811

                        Ovocie a orechy, nevarené alebo varené vo vode alebo v pare, mrazené, tiež obsahujúce pridaný cukor alebo ostatné sladidlá:

                        0811 90

                        – Ostatné:

                        – – Ostatné:

                        – – – Čerešne a višne:

                        0811 90 75

                        – – – – Višne (Prunus cerasus)

                        70

                        1601

                        Párky, salámy a podobné výrobky, z mäsa, mäsových drobov alebo krvi; potravinové prípravky na základe týchto výrobkov:

                        – Ostatné:

                        1601 00 91

                        – – Párky a salámy, suché alebo nátierkové, nevarené

                        285

                        1602

                        Ostatné pripravené alebo konzervované mäso, mäsové droby alebo krv:

                        1602 10 00

                        – Homogenizované prípravky

                        75

                        1602 20

                        – Z pečene akýchkoľvek zvierat:

                        1602 20 90

                        – – Ostatné

                        140

                        – Z hydiny položky 0105:

                        1602 31

                        – – Z moriakov alebo moriek:

                        – – – Obsahujúce 57 hmotnostných % alebo viac hydinového mäsa alebo drobov:

                        1602 31 19

                        – – – – Ostatné

                        40

                        1602 32

                        – – Z hydiny druhu Gallus domesticus

                        – Zo svíň:

                        – – – Obsahujúce 57 hmotnostných % alebo viac hydinového mäsa alebo drobov:

                        1602 32 11

                        – – – – Nevarené

                        130

                        1602 32 19

                        – – – – Ostatné

                        30

                        1602 32 30

                        – – – Obsahujúce 25 hmotnostných % alebo viac, ale menej ako 57 hmotnostných % hydinového mäsa alebo drobov

                        170

                        1602 32 90

                        – – – Ostatné

                        230

                        1602 41

                        – – Stehná a kusy z nich:

                        1602 41 10

                        – – – Z domácich svíň

                        360

                        1602 49

                        – – Ostatné, vrátane zmesí:

                        – – – Z domácich svíň:

                        – – – – Obsahujúce 80 hmotnostných % alebo viac mäsa alebo mäsových drobov, akéhokoľvek druhu, vrátane tukov akéhokoľvek druhu alebo pôvodu:

                        1602 49 15

                        – – – – – Ostatné zmesi obsahujúce stehná, pliecka, chrbty alebo krkovičky, a kusy z nich

                        150

                        1602 49 30

                        – – – – Obsahujúce 40 hmotnostných % alebo viac, ale menej ako 80 hmotnostných % mäsa alebo mäsových drobov, akéhokoľvek druhu, vrátane tukov akéhokoľvek druhu alebo pôvodu

                        445

                        1602 49 50

                        – – – – Obsahujúce menej ako 40 hmotnostných % mäsa alebo mäsových drobov, akéhokoľvek druhu, vrátane tukov akéhokoľvek druhu alebo pôvodu

                        60

                        1602 50

                        – Z hovädzích zvierat:

                        – – Ostatné:

                        1602 50 31

                        – – – Konzervované hovädzie, v hermeticky uzavretých nádobách

                        70

                        1602 50 95

                        – – – Ostatné

                        295

                        1701

                        Trstinový alebo repný cukor a chemicky čistá sacharóza, v pevnom stave:

                        – Ostatné:

                        1701 91 00

                        – – Obsahujúci pridané ochucujúce alebo farbiace látky

                        55

                        1701 99

                        – – Ostatné:

                        1701 99 10

                        – – – Biely cukor

                        3 470

                        2001

                        Zelenina, ovocie, orechy a ostatné jedlé časti rastlín, pripravené alebo konzervované v octe alebo kyseline octovej:

                        2001 10 00

                        – Uhorky šalátové a uhorky nakladačky

                        265

                        2001 90

                        – Ostatné:

                        2001 90 70

                        – – Sladká paprika

                        70

                        2005

                        Ostatná zelenina pripravená alebo konzervovaná inak ako v octe alebo kyseline octovej, nemrazená, iná ako výrobky položky 2006:

                        – Ostatná zelenina a zeleninové zmesi:

                        2005 99

                        – – Ostatné:

                        2005 99 50

                        – – – Zeleninové zmesi

                        245

                        2005 99 60

                        – – – Kapusta kvasená

                        40

                        2.

                        Na dovoz nasledujúcich produktov do Bosny a Hercegoviny sa vzťahujú nižšie uvedené úľavy: Na dovoz nad rámec kvóty sa uplatňuje colná sadzba podľa doložky najvyšších výhod (MFN). Na rok 2017 sa uplatňuje celý objem kvóty, bez ohľadu na dátum nadobudnutia platnosti alebo predbežného vykonávania protokolu.

                        Číselný znak KN

                        Opis tovaru

                        Colná kvóta (v tonách)

                        Od 1. januára 2017

                        Od 1. januára 2018

                        Od 1. januára 2019

                        0401

                        Mlieko a smotana, nezahustené ani neobsahujúce pridaný cukor ani ostatné sladidlá:

                        0401 20

                        – S obsahom tuku presahujúcim 1 hmotnostné %, ale nepresahujúcim 6 hmotnostných %:

                        – – Nepresahujúcim 3 hmotnostné %:

                        0401 20 11

                        – – – V bezprostrednom obale s čistým obsahom nepresahujúcim 2 litre

                        5 432

                        9 506

                        13 580

                        – – Presahujúcim 3 hmotnostné %:

                        0401 20 91

                        – – – V bezprostrednom obale s čistým obsahom nepresahujúcim 2 litre

                        720

                        1 440

                        1 440

                        0403

                        Cmar, kyslé mlieko a smotana, jogurt, kefír a ostatné fermentované alebo acidofilné mlieko a smotana, tiež zahustené alebo obsahujúce pridaný cukor alebo ostatné sladidlá alebo ochutené alebo obsahujúce pridané ovocie, orechy alebo kakao:

                        0403 10

                        – Jogurt:

                        – – Neochutený ani neobsahujúci pridané ovocie, orechy alebo kakao:

                        – – – Neobsahujúci pridaný cukor ani ostatné sladidlá, s obsahom tuku:

                        0403 10 11

                        – – – – Nepresahujúcim 3 hmotnostné %

                        1 515

                        3 030

                        3 030

                        0403 10 13

                        – – – – Presahujúcim 3 hmotnostné %, ale nepresahujúcim 6 hmotnostných %

                        1 520

                        3 040

                        3 040

                        0403 90

                        – Ostatné:

                        – – Neochutené ani neobsahujúce pridané ovocie, orechy alebo kakao:

                        – – – Ostatné:

                        – – – – Neobsahujúce pridaný cukor ani ostatné sladidlá, s obsahom tuku:

                        0403 90 59

                        – – – – – Presahujúcim 6 hmotnostných %

                        1 762,5

                        3 525

                        3 525

                        1601

                        Párky, salámy a podobné výrobky, z mäsa, mäsových drobov alebo krvi; potravinové prípravky na základe týchto výrobkov:

                        – Ostatné:

                        1601 00 99

                        – – Ostatné

                        1 692.5

                        3 385

                        3 385

               PRÍLOHA II

               „PRÍLOHA IVa
               CLO UPLATŇOVANÉ NA DOVOZ TOVARU S PÔVODOM V BOSNE A HERCEGOVINE PRI DOVOZE DO EURÓPSKEJ ÚNIE

               (podľa článku 28 ods. 1a DSP)

                        1.

                        Odo dňa nadobudnutia platnosti alebo predbežného vykonávania protokolu na účely zohľadnenia pristúpenia Chorvátska k Európskej únii sa na dovoz z Bosny a Hercegoviny do Európskej únie vzťahujú nižšie uvedené úľavy. Na rok 2017 sa uplatňuje celý objem kvóty, bez ohľadu na dátum nadobudnutia platnosti alebo predbežného vykonávania protokolu.

                        Číselné znaky KN

                        Opis tovaru

                        Colná kvóta (v tonách)

                        Colná sadzba
                        v rámci kvóty

                        Colná sadzba
                        nad rámec kvóty

                        0301 91 00

                        0302 11 00

                        0303 14 00

                        0304 42 00

                        ex 0304 52 00

                        0304 82 00

                        ex 0304 99 21

                        ex 0305 10 00

                        ex 0305 39 90

                        0305 43 00

                        ex 0305 59 80

                        ex 0305 69 80

                        Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster): živé, čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; múčky, prášky a pelety, vhodné na ľudskú konzumáciu

                        500

                        0 %

                        70 %
                           cla MFN

                        0301 93 00

                        0302 73 00

                        0303 25 00

                        ex 0304 39 00

                        ex 0304 51 00

                        ex 0304 69 00

                        ex 0304 93 90

                        ex 0305 10 00

                        ex 0305 31 00

                        ex 0305 44 90

                        ex 0305 59 80

                        ex 0305 69 80

                        Kapry (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): živé, čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; múčky prášky a pelety, vhodné na ľudskú konzumáciu

                        140

                        0 %

                        70 %
                           cla MFN

                        ex 0301 99 85

                        0302 85 10

                        0303 89 50

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Zubatice (Dentex dentex a Pagellus spp.): živé, čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; múčky, prášky a pelety, vhodné na ľudskú konzumáciu

                        30

                        0 %

                        30 %
                           cla MFN

                        ex 0301 99 85

                        0302 84 10

                        0303 84 10

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Ostriež morský (Dicentrarchus labrax): živý; čerstvý alebo chladený; mrazený; sušený, solený alebo v slanom náleve, údený; filé a ostatné rybie mäso; múčky, prášky a pelety, vhodné na ľudskú konzumáciu

                        30

                        0 %

                        30 %
                           cla MFN

                        1604 13 11

                        1604 13 19

                        ex 1604 20 50

                        Pripravené alebo konzervované sardinky

                        50

                        6 %

                        100 %

                        1604 16 00

                        1604 20 40

                        Pripravené alebo konzervované sardely

                        70

                        12,5 %

                        100 %

                        2.

                        Colná sadzba uplatňovaná na všetky produkty položky HS 1604 okrem pripravených alebo konzervovaných sardiniek a pripravených alebo konzervovaných sardel sa zníži na 70 % cla MFN.

               Príloha III

               „PRÍLOHA III K PROTOKOLU 1

                  COLNÉ ÚĽAVY BOSNY A HERCEGOVINY NA SPRACOVANÉ POĽNOHOSPODÁRSKE PRODUKTY S PÔVODOM V EURÓPSKEJ ÚNII

               (podľa článku 25 DSP)

               Odo dňa nadobudnutia platnosti alebo predbežného vykonávania protokolu na účely zohľadnenia pristúpenia Chorvátska k Európskej únii sa dovozné clo zruší v rámci nižšie stanovených množstiev colnej kvóty. Na dovoz nad rámec kvóty sa uplatňuje colná sadzba podľa doložky najvyšších výhod (MFN). Na rok 2017 sa uplatňuje celý objem kvóty, bez ohľadu na dátum nadobudnutia platnosti alebo predbežného vykonávania protokolu.

                        Číselný znak KN

                        Opis tovaru

                        Colná kvóta (v tonách)

                        0403

                        Cmar, kyslé mlieko a smotana, jogurt, kefír a ostatné fermentované alebo acidofilné mlieko a smotana, tiež zahustené alebo obsahujúce pridaný cukor alebo ostatné sladidlá alebo ochutené alebo obsahujúce pridané ovocie, orechy alebo kakao:

                        0403 10

                        – Jogurt:

                        – – Ochutený alebo obsahujúci pridané ovocie, orechy alebo kakao:

                        – – – Ostatný, s obsahom mliečneho tuku:

                        0403 10 91

                        – – – – Nepresahujúcim 3 hmotnostné %

                        480

                        0403 10 93

                        – – – – Presahujúcim 3 hmotnostné %, ale nepresahujúcim 6 hmotnostných %

                        130

                        0403 10 99

                        – – – – Presahujúcim 6 hmotnostných %

                        25

                        0403 90

                        – Ostatné:

                        – – Ochutené alebo obsahujúce pridané ovocie, orechy alebo kakao:

                        – – – Ostatné, s obsahom mliečneho tuku:

                        0403 90 91

                        – – – – Nepresahujúcim 3 hmotnostné %

                        530

                        0403 90 93

                        – – – – Presahujúcim 3 hmotnostné %, ale nepresahujúcim 6 hmotnostných %

                        55

                        1905

                        Chlieb, sladké pečivo, koláče, sušienky a ostatné pekárske výrobky, tiež obsahujúce kakao; hostie, prázdne oblátky druhov používaných na farmaceutické účely, oblátky na pečenie, ryžový papier a podobné výrobky:

                        – Sladké sušienky; wafle a oblátky:

                        1905 31

                        – – Sladké sušienky:

                        – – – Celkom alebo čiastočne potiahnuté alebo pokryté čokoládou alebo ostatnými prípravkami obsahujúcimi kakao:

                        1905 31 19

                        – – – – Ostatné

                        365

                        – – – Ostatné:

                        – – – – Ostatné:

                        1905 31 99

                        – – – – – Ostatné

                        600

                        1905 32

                        – – Wafle a oblátky:

                        – – – Ostatné:

                        – – – – Celkom alebo čiastočne potiahnuté alebo pokryté čokoládou alebo ostatnými prípravkami obsahujúcimi kakao:

                        1905 32 19

                        – – – – – Ostatné

                        300

                        1905 90

                        – Ostatné:

                        – – Ostatné:

                        1905 90 45

                        – – – Sušienky

                        35

                        2208

                        Etylalkohol nedenaturovaný s objemovým alkoholometrickým titrom menej ako 80 % vol; destiláty, likéry a ostatné liehové nápoje:

                        2208 20

                        – Destiláty z hroznového vína alebo hroznových výliskov:

                        – – V nádobách s objemom 2 litre alebo menej:

                        2208 20 29

                        – – – Ostatné:

                        ex

                        2208 20 29

                        – – – – Hroznovica a brandy z hroznových výliskov

                        85

                        ex

                        2208 20 29

                        – – – – Ostatné

                        2402

                        Cigary, cigary s odrezanými koncami, cigarky a cigarety, z tabaku alebo náhradiek tabaku:

                        2402 20

                        – Cigarety obsahujúce tabak:

                        2402 20 90

                        – – Ostatné

                        3 200

               Príloha IV

               „ZMENY PRÍLOHY I K PROTOKOLU 7

                        1.

                        Tabuľka v bode 1 prílohy I k protokolu 7 týkajúca sa dovozu vín do Európskej únie sa nahrádza touto tabuľkou:

                        2.

                        Tabuľka v bode 3 prílohy I k protokolu 7 týkajúca sa dovozu vín do Bosny a Hercegoviny sa nahrádza touto tabuľkou:


               EURÓPSKA KOMISIA
            V Bruseli27. 7. 2016
            COM(2016) 519 final
            Odporúčanie
            VYKONÁVACIE ROZHODNUTIE RADY,ktorým sa Portugalsku ukladá pokuta za to, že neprijalo účinné opatrenia na nápravu nadmerného deficitu

               Odporúčanie

               VYKONÁVACIE ROZHODNUTIE RADY,

               ktorým sa Portugalsku ukladá pokuta za to, že neprijalo účinné opatrenia na nápravu nadmerného deficitu

               RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1173/2011 zo 16. novembra 2011 o účinnom presadzovaní rozpočtového dohľadu v eurozóne, a najmä na jeho článok 6,

               keďže:

               (1)Rada v rozhodnutí prijatom 12. júla 2016 stanovila, že Portugalsko neprijalo účinné opatrenia na nápravu nadmerného deficitu v reakcii na odporúčanie Rady z 21. júna 2013 podľa článku 126 ods. 7 zmluvy
                  1
               .

               (2)V nadväznosti na rozhodnutie Rady podľa článku 126 ods. 8 zmluvy, v ktorom sa stanovilo, že Portugalsko neprijalo účinné opatrenia na nápravu nadmerného deficitu, by Komisia mala Rade odporučiť, aby uložila pokutu.

               (3)Pokuta, ktorá sa má uložiť Portugalsku, by v zásade mala predstavovať 0,2 % jeho HDP v predchádzajúcom roku, ale jej výška sa môže znížiť, resp. pokuta sa môže zrušiť z dôvodu výnimočných hospodárskych okolností alebo na základe odôvodnenej žiadosti dotknutého členského štátu.

               (4)HDP Portugalska v roku 2015 predstavoval 179,37 miliardy EUR. 0,2 % tohto HDP zodpovedá sume 358 738 200 EUR.

               (5)V súlade s článkom 2 ods. 3 nariadenia (EÚ) č. 1173/2011 „výnimočné hospodárske okolnosti“ znamenajú okolnosti, keď sa nadmerný deficit verejnej správy prekračujúci referenčnú hodnotu považuje za výnimočný v zmysle článku 126 ods. 2 písm. a) druhej zarážky ZFEÚ a podľa nariadenia (ES) č. 1467/97. Podľa posledného uvedeného nariadenia je takéto prekročenie výnimočné, ak je výsledkom i) mimoriadnej udalosti, ktorú dotknutý členský štát nemôže ovplyvniť a ktorá má veľký vplyv na finančnú pozíciu verejnej správy, alebo ii) prudkého hospodárskeho poklesu, čo vedie k zápornej miere ročného rastu HDP alebo kumulovanému poklesu produkcie počas dlhšieho obdobia s veľmi nízkym indexom ročného rastu HDP v pomere k jeho potenciálu.

               (6)Z hodnotenia uplatňovania uvedených podmienok na prípad Portugalska vyplývajú tieto závery:

               Hoci sa ročný rast HDP Portugalska znížil v rokoch 2011 a 2012 rýchlejšie, než sa predpokladalo, od jari 2013 dochádza k miernemu oživeniu hospodárstva. Nezamestnanosť takisto značne stúpala do roku 2013, ale v roku 2014 začala klesať vďaka oživeniu portugalského hospodárstva. Rast HDP od roku 2014 značne prevyšoval rast potenciálneho produktu a očakáva sa, že táto situácia bude pokračovať aj v roku 2016. Podľa prognózy Komisie z jari 2016 sa v roku 2016 očakáva ďalší rast HDP vo výške 1,5 % a v roku 2017 sa zvýši ďalej na úroveň 1,7 %. Preto nedošlo k prudkému hospodárskemu poklesu v období, na ktoré sa vzťahuje odporúčanie Rady z 21. júna 2013 (t. j. obdobie rokov 2013 – 2015).

               V rokoch 2013 – 2015 navyše nedošlo k mimoriadnej udalosti, ktorú vláda nemohla ovplyvniť a ktorá by mala veľký vplyv na verejné financie.

               (7)Preto neexistujú výnimočné hospodárske okolnosti, ktoré by odôvodnili zníženie výšky pokuty.

               (8)Portugalsko predložilo 18. júla 2016 Komisii odôvodnenú žiadosť, aby Rade odporučila stanoviť výšku pokuty na nulu. Na podporu svojej žiadosti Portugalsko uviedlo nasledujúce dôvody:

               (9)Portugalsko pripomína značné úsilie o fiškálnu konsolidáciu a štrukturálne reformy vykonané počas nedávneho programu ekonomických úprav. Rovnako potvrdzuje silné odhodlanie napraviť nadmerný deficit v roku 2016 vrátane záväzku prijať opatrenia potrebné na nápravu rozpočtových odchýlok a vykonať fiškálnu úpravu v roku 2017 v súlade s fiškálnymi odporúčaniami pre jednotlivé krajiny, ktoré Rada prijala 12. júla 2016. Portugalsko sa domnieva, že uplatnenie sankcií by ohrozilo dosiahnutie rozpočtových cieľov, pomocou ktorých sa má dosiahnuť náprava nadmerného deficitu v tomto roku. Poukazuje aj na záväzky v oblasti hospodárskej politiky, najmä pokiaľ ide o stabilizáciu finančného systému a opatrenia uvedené v národnom programe reforiem na rok 2016. Portugalsko okrem toho považuje akúkoľvek sankciu za neprimeranú vzhľadom na súčasnú situáciu v Európe a na medzinárodnej scéne, a to najmä ak vezmeme do úvahy vysokú neistotu vyplývajúcu z výsledku referenda v Spojenom kráľovstve v súvislosti s členstvom v Európskej únii.

               (10)Posúdenie uvedených tvrdení vedie k ďalej uvedeným úvahám.

               (11)Portugalsko síce neprijalo účinné opatrenia na odstránenie nadmerného deficitu v súlade s odporúčaním Rady z 21. júna 2013, ale celková fiškálna úprava vykonaná v rokoch 2010 až 2014 bola naozaj veľmi výrazná. Zníženie celkového deficitu bez jednorazových opatrení vo výške viac než 5 % HDP bolo zapríčinené zlepšením štrukturálneho salda o viac ako 6 %. Fiškálna úprava bola sprevádzaná komplexným súborom štrukturálnych reforiem v rámci programu úprav, ktorý bol úspešne ukončený v júni 2014 a ktorý vytvoril podmienky pre zdravšie oživenie hospodárstva. Napriek tomu sa tento trend zastavil po ukončení hospodárskeho programu, ako sa zdôrazňuje v rozhodnutí Rady z 12. júla 2016. Pretrvávajú závažné problémy, keďže stále vysoká miera súkromného a verejného dlhu je záťažou pre hospodárstvo a stále vysoká nezamestnanosť brzdí ekonomické úpravy.

               (12)Záväzok portugalských orgánov napraviť nadmerný deficit v roku 2016 a dodržať fiškálne odporúčanie pre jednotlivé krajiny na rok 2017 je dôležitým signálom, že vláda má v úmysle dodržať Pakt stability a rastu. Pokiaľ ide o rok 2016, vláda opätovne potvrdzuje svoj záväzok, ktorý prijala v rámci Euroskupiny 11. februára
                  2
               , že v prípade potreby prijme fiškálne opatrenia na nápravu prípadných odchýlok pri plnení rozpočtu. Predovšetkým sa zaväzuje, že zachová zmrazenie niektorých rozpočtových prostriedkov vo výške 0,2 % HDP, ako bolo zdôraznené v programe stability. Príloha pripojená k odôvodnenej žiadosti obsahuje ďalšie informácie o tom, ako možno tieto rozpočtové prostriedky použiť, čo pridáva na dôveryhodnosti záväzku, že sa tieto prostriedky nepoužijú v čase ich zmrazenia. Po prvé sa v nej uvádza, že tieto rozpočtové prostriedky boli vyhradené pre verejné inštitúcie, ktorých financovanie sa už zvýšilo oproti roku 2015, a preto by v konečnom dôsledku nemali vyžadovať viac finančných prostriedkov. Po druhé na to, aby mal orgán verejnej správy prístup k týmto prostriedkom, musí predložiť povolenia na vynaloženie výdavkov, ktoré si vyžadujú výslovné schválenie ministrom financií. Tieto rozpočtové prostriedky idú okrem toho nad rámec rozpočtových prostriedkov a rezerv, ktoré takisto podliehajú schváleniu.

               (13)Pokiaľ ide o trvalú nápravu nadmerného deficitu, a najmä rozpočet na rok 2017, v odôvodnenej žiadosti sa poukazuje predovšetkým na nadchádzajúci návrh rozpočtového plánu, ktorý sa predloží v októbri a ktorým sa Portugalsko zaväzuje k dodržiavaniu fiškálneho odporúčania pre jednotlivé krajiny, v ktorom sa vyžaduje štrukturálna úprava vo výške najmenej 0,6 % HDP. To predstavuje zlepšenie v porovnaní so štrukturálnou úpravou vo výške iba 0,35 % HDP stanovenou v programe stability na rok 2017. Je však ešte potrebné vymedziť osobitné nápravné opatrenia.

               (14)Čo sa týka údajného škodlivého účinku sankcií na nápravu nadmerného deficitu v roku 2016, článkom 6 ods. 1 nariadenia (EÚ) č. 1173/2011 sa výška pokuty obmedzuje na 0,2 % HDP, čo je dostatočne malá suma, ktorá je zlučiteľná s nápravou nadmerného deficitu. Prípadná pokuta by okrem toho nemala vplyv na zmenu štrukturálneho salda.

               (15)Záväzok pokračovať v štrukturálnych reformách v kľúčových oblastiach hospodárskej politiky, ako aj v opatreniach na stabilizáciu bankového systému je vítaný, pretože je v skutočnosti takisto súčasťou príslušných odporúčaní pre jednotlivé krajiny, ktoré boli určené Portugalsku. Pokiaľ ide o iné štrukturálne reformy plánované na rok 2016 a ďalšie roky, ako sú reformy, ktorých cieľom je zlepšenie podnikateľského prostredia alebo riešenie nedostatočnej kapitalizácie firiem, uvedené opatrenia sa významne neodchyľujú od toho, čo už bolo uvedené v národnom programe reforiem na rok 2016. Hoci sú tieto reformy v zásade správne, s ich vykonávaním súvisia určité riziká. V prílohe sa napokon výslovne uvádza potreba vymedziť program na zníženie objemu nesplácaných úverov.

               (16)Pokiaľ ide o primeranosť rozhodnutia vzhľadom na súčasnú situáciu v Európe a na medzinárodnej scéne, Rada si je plne vedomá, že v súčasnom kontexte panuje väčšia neistota, najmä vzhľadom na výsledok referenda v Spojenom kráľovstve v súvislosti s členstvom v Európskej únii.

               (17)Na základe odôvodnenej žiadosti Portugalska a so zreteľom na predchádzajúce body, predovšetkým na fiškálnu úpravu vykonanú počas programu ekonomických úprav, ktorú sprevádzal komplexný súbor štrukturálnych reforiem, a na záväzky i) prijať v prípade potreby fiškálne opatrenia na nápravu prípadných odchýlok pri plnení rozpočtu v roku 2016; ii) uskutočniť ďalšiu štrukturálnu úpravu vo výške 0,25 % HDP v roku 2017 v porovnaní s úpravou 0,35 % HDP stanovenou v programe stability z apríla 2016 a iii) uskutočniť štrukturálne reformy v kľúčových oblastiach vzhľadom na súčasné výzvy vrátane opatrení na stabilizáciu bankového systému, sa dôvody, ktoré predložilo Portugalsko, považujú za dôvody odôvodňujúce zrušenie pokuty vo výške 0,2 % HDP,

               PRIJALA TOTO ROZHODNUTIE:

               Článok 1

               Pokuta vo výške 0,2 % HDP, ktorá sa má uložiť Portugalsku za to, neprijalo účinné opatrenia v reakcii na odporúčanie Rady z 21. júna 2013, sa zrušuje.

               Článok 2

               Toto rozhodnutie je určené Portugalskej republike.

               V Bruseli

                  Za Radu

                  predseda

                     (1)

                        Pozri rozhodnutie Rady č. 427/1.

                     (2)

                        Pozri

                        Vyhlásenie Euroskupiny č. 47/16.